El nombre d'ingressats a Barcelona s'apropa al del pic de la segona onada i ja hi ha desprogramacions La República\nEl nombre d’ingressats a Barcelona s’apropa al del pic de la segona onada i ja hi ha desprogramacions\nACN Barcelona.-El nombre de pacients ingressats per la covid-19 en hospitals de Barcelona s’aproxima al del pic de la segona onada. Aquest és el cas de l’Hospital del Mar, amb […]\nACN Barcelona.-El nombre de pacients ingressats per la covid-19 en hospitals de Barcelona s’aproxima al del pic de la segona onada. Aquest és el cas de l’Hospital del Mar, amb 85 pacients a planta i 20 a l’UCI. “Estem en situació d’obrir una quarta unitat de covid-19 i amb l’UCI més que plena”, afirma el cap del Servei de Malalties Infeccioses del Mar, el doctor Juan Pablo Horcajada. Al Clínic, hi ha uns 150 pacients ingressats per coronavirus, entre els que estan a planta i a l’UCI; una dada similar a la dels moments més crítics de la segona onada. Els centres preveuen que els ingressos continuïn augmentant per l’efecte del Nadal i pel fred. Els hospitals han desprogramat de forma puntual activitat, com cirurgies, si bé intenten mantenir-ne el gruix.\nA l’Hospital del Mar, el nombre de pacients ingressats per coronavirus ha augmentat en els darrers dies. Ara hi ha 85 pacients ingressats a planta i 20 a l’UCI (fa una setmana, 72 a planta i 17 a l’UCI). “El nombre de pacients amb covid-19 s’ha duplicat en uns quinze dies i l’UCI s’ha omplert més del que li correspondria i no paren d’arribar pacients a urgències”, adverteix el cap del Servei de Malalties Infeccioses i coordinador covid-19 a l’Hospital del Mar. En una entrevista a l’ACN, el doctor Horcajada indica que durant la segona onada van tenir fins a tres plantes obertes per atendre els pacients amb coronavirus i que, quan anaven a obrir la quarta, és quan es va aturar l’increment d’ingressos i van poder desescalar fins arribar a una planta i mitja destinada a la covid-19. Després del pont de desembre, el nombre de pacients que han arribat a l’hospital ha anat augmentant de forma progressiva. Aquest últim cap de setmana, l’hospital ha tingut més de 20 ingressos, assenyala. “Hem notat l’efecte del desembre i de part del Nadal. Encara no hem vist el de Cap d’Any i el de Reis”, afirma el doctor Horcajada, que afegeix: “La tercera onada pot ser molt complicada. Amb el fred els contagis són més freqüents i hi ha també altres patologies. Els propers dos mesos, esperem que menys, seran molt complicats”. A l’Hospital de Sant Pau, hi ha 76 pacients ingressats a planta i 26 a les UCI, unes dades que s’aproximen a les de la segona onada. “La tendència global és a augmentar, si bé és cert que l’increment encara no ha estat explosiu i és variable, fent una mica dents de serra. Hi ha dies en què hem tingut 15 ingressos en una guàrdia i en altres, 4, per exemple”, afirma el doctor Pere Domingo, coordinador covid-19 de Sant Pau. El doctor Domingo explica que temen que la situació empitjori en els propers dies: “Amb la zona de crítics molt plena i una sala d’hospitalització també plena, això és altament preocupant”. A l’Hospital Clínic, hi ha en aquests moments uns 150 pacients ingressats per covid-19; una xifra similar a la de mitjan novembre, quan es va arribar al pic de la segona onada, segons indiquen fonts del centre. La tendència també és creixent a l’Hospital Vall d’Hebron, on hi ha 135 pacients ingressats a causa de la covid-19, 31 dels quals en estat crític.Desprogramacions puntuals de cirurgiesEl coordinador covid-19 del Mar explica que han hagut de reduir activitat no relacionada amb la covid-19: “En el moment que obrim una planta per a la covid-19 vol dir que estem reduint activitat d’altres especialitats. El personal sanitari l’hem de treure d’algun lloc. S’estan reduint algunes activitats programades, no moltes perquè la lluita de l’hospital és mantenir l’activitat no covid, com vam fer en la segona onada, amb un esforç brutal. Però en el moment que obrim la quarta unitat es notarà més”. “Durant les vacances es fa menys activitat quirúrgica i, aquests dies de Nadal i en vista de l’increment d’ingressos de la setmana passada, algunes cirurgies no urgents s’han diferit”, exposa el coordinador covid-19 de Sant Pau. Per la seva banda, l’Hospital Clínic ha hagut de desprogramar de forma puntual algunes operacions, però ara com ara pot mantenir el gruix de l’activitat. A Vall d’Hebron es manté l’activitat ara com ara. Un perfil de pacient covid més complexA diferència d’altres anys, els hospitals de moment no estan notant una incidència alta de la grip. Aquesta baixada es pot explicar per les mascaretes i les altres mesures de prevenció del coronavirus, tot i que s’haurà d’analitzar en les properes setmanes l’impacte de les mesures en l’evolució de les altres malalties. Ara bé, sí que estan arribant pacients amb altres patologies lligades a l’hivern, com pneumònies (no covid-19) o insuficiències cardíaques, entre altres, explica el doctor Horcajada. A més, apunta que estan atenent un perfil de pacient amb covid-19 una mica més complex que fa unes setmanes per la descompensació de patologies de base que es descompensen a l’hivern.


El Quadern de la Núria Parlon | Un espai de proximitat per compartir idees i sumar-ne de noves\nSeguim en contacte a la nova web nuriaparlon.cat. Podeu seguir llegint els meus articles a la nova plataforma.\nEn els pròxims mesos les escoles de la nostra ciutat iniciaran un programa educatiu per a la creació d’horts escolars ecològics del que em sento especialment orgullosa: el Programa De l’hort a la taula. Al costat del Projecte Horts Urbans i Ecològics de Santa Coloma de Gramenet destinat a persones i entitats es conforma una proposta de primer nivell per apropar l’ecologia urbana a les famílies i sobretot, als més petits i les més petites.\nTots hem sentit, darrerament els comentaris dels nostres pares i mares dient que, abans, els tomàquets, el raïm o les maduixes tenien un sabor més intens doncs es conreaven de forma ecològica. Sense oblidar el paper fonamental que els nostres Mercats Municipals i les botigues de fruites, verdures i hortalisses tenen en l’abastiment de les necessitats de la nostra ciutat, els horts ecològics permeten ensenyar natura i ciència al mateix temps que recuperen un dels grans signes d’identitat de la nostra societat: la memòria històrica.\n17 escoles de la nostra ciutat ja han sol·licitat el suport dels serveis municipals per impulsar la creació d’horts escolars ecològics als seus centres doncs es tracta d’una activitat, que en el marc de l’ensenyament de les ciències naturals permet desenvolupar els coneixements sobre les tasques a fer, el calendari de les hortalisses, les associacions dels diferents cultius i el control de les plagues i les malalties. Però també treballa intensament, amb els nostres alumnes, la curiositat i el coneixement científic en recuperar olors i sabors de les verdures i acostant-los al seu cicle vital.\nEstic segura que la resta d’escoles del nostre municipi també s’afegiran aviat al Programa De l’hort a la taula i que l’experiència serà un èxit gràcies a la magnífica tasca que professors i professores fan cada dia en el marc dels centres educatius. També vull agrair als educadors i educadores ambientals el gran treball que, des de Ecometropoli, el nostre Centre d’Educació Ambiental, realitzen cada dia en la difusió dels valors de la natura i del medi ambient. Allà podeu visitar també el nostre hort ecològic.\nPer donar suport al projecte editarem un material pedagògic amb unes magnífiques il·lustracions d’un altre jove colomenc, en Joan González, que servirà de guia didàctica per a la posada en marxa del vostre hort domèstic. Vull animar-vos a què fem una mica més verda la nostra llar: buscar un espai assolellat, però no en excés, una mica d’aigua i les llavors seran els elements bàsics per fer, d’aquí a un temps, la collita.\nSanta Coloma de Gramenet ja era una poble de conreus abans de les grans onades migratòries i ara, amb l’impuls de l’Ajuntament i des del meu profund convenciment us encoratjo a recuperar la nostra identitat i a participar de totes les iniciatives que col·loquen els horts ecològics urbans en el centre de les accions per educar en els valors del medi ambient, la ciència i la natura. Les llavors que amb aquest programa plantarem a les escoles donaran els seus fruits no només en forma de verdures i hortalisses sinó també en la educació de les generacions futures, els nens i les nenes, que són la base d’un món i una societat més respectuosa amb el medi ambient i per tant més sostenible.\nRT @scgramenet: Aquest divendres 23, a partir de les 7 del matÍ, es començaran a realitzar les tasques, amb el suport de la Policia Local,… 18 hours ago\nRT @Catalonia_TI: The Culinary Institute of America selects Barcelona to open its first European campus @CIACulinary https://t.co/c3CVPRWAq… 1 day ago\n@tach67 Se pone en contacto con usted @esteveserrano gracias 1 day ago\nComença el compte enrere per a la Festa Major d’Estiu 2019 de #santacoloma us deixo el link amb tota la programació… twitter.com/i/web/status/1… 2 days ago\n.@albertneve serà el pregonero de la Festa Major d’Estiu 2019 de #santacoloma 🎼🎉🎉🎉 💜🌈🎼 todo un honor para nuesta ci… twitter.com/i/web/status/1… 2 days ago\nRecollida la collita del nostre hort urbà ecològic, on no es fan servir plaguicides ni fertilitzants sintètics i es… twitter.com/i/web/status/1… 4 days ago\nRT @EPsantacoloma: L'obra portuguesa 'Os Bonecos de Santo Aleixo', l'expressió corporal d'Inés Pasic, i la representació premiada 'L'escrip… 5 days ago\nNo oblidem #17A #Barcelona tota la solidaritat amb els familiars de les víctimes #nooblidem 🕊🌿 https://t.co/6kQyNx4UbL 5 days ago\nRT @scgramenet: Per garantir la seguretat al Parc Fluvial del Besòs, per previsible crescuda del riu per pluges i previsió de crescuda/ de… 1 week ago\nMejoras y mantenimiento en equipamientos deportivos @scgramenet facebook.com/21433792538676… https://t.co/Zf0wlzhFHB 2 weeks ago\nAVÍS - Avui divendres 23 es comencen a realitzar les tasques, amb el suport de la Policia Local, del canvi de senti… twitter.com/i/web/status/1… 28 minutes ago\nAquest divendres 23, a partir de les 7 del matÍ, es començaran a realitzar les tasques, amb el suport de la Policia… twitter.com/i/web/status/1… 19 hours ago\nFalta poco más de una semana para el inicio de la Festa Major d'Estiu de #santacoloma Aquí os dejamos el programa,… twitter.com/i/web/status/1… 21 hours ago\nRT @blancapadros: @VctorHerrero5 @holaTMC @UniBarcelona Para Santa Coloma es un gran orgullo q Torribera (dde están Campus Alimentación UB,… 21 hours ago\nRT @VctorHerrero5: El Culinary Institute of America, una de las mejores escuelas culinarias del #Mundo, selecciona a #Barcelona para abrir… 21 hours ago


Alva Hotel Rural – Hotel Rural al Berguedà\nDrecera de Queralt s/nBergaNow16°C24 h6/13°C\nA Alva Hotel disposaràs de 10 habitacions: dobles, triples i individuals, apartament i bungalou. Gaudeix de la natura i d’un entorn especial i tranquil, envoltat de les millors sensacions.\nGaudeix les vacances\nSituat a Berga, a la província de Barcelona, esta a 10 minuts a peu del centre de la ciutat, anant cap al Santuari de Queralt envoltat de natura.\nTipus habitació?Habitació estandardApartamentBungalou\nEl nostre objectiu és la satisfacció dels nostres clients. És per això que us mimem i cuidem des del primer moment per tal que us sentiu com a casa al vostre Hotel\nVery comfortable, excellent customer service and in the middle of a spectacular environment. We will definitely repeat.\nUn lloc espectacular per descansar i desconnectar de la rutina! Tracte amb el client un 10! Ho hem passat genial de ruta per la muntanya, i el Santuari de Queralt… impressionant!\nNos ha encantado! A destacar el trato con el cliente y las facilidades para cualquier cosa. Rutas para BTT preciosas en Berga y alrededores. El menú muy variado en el restaurante y el jardín, rodeado de montañas espectacular. Saludos para Rané i Iolanda! Muchas gracias por todo!\nESTARÀS COM A CASA\nDesconnecta i gaudeix…\nVine amb nosaltres, gaudeix de les comoditats domèstiques modernes en un entorn tradicional i envoltat de natura. Tant si busqueu una escapada de cap de setmana com una estada més llarga, oferim una gamma de paquets que t’interessaran.\nDescansa i relaxa’t\nHabitacions + Bungalou\nL’hotel disposa de 10 habitacions; habitacions dobles, algunes amb llits individuals i altres amb llit de matrimoni, i habitacions triples.\nTotes elles amb quarto de bany complet a l’interior.\nDisposa també d’un apartament i d’un bungalou al costat de l’hotel totalment equipats.\nRestaurant + Sala Privada\nDins l’hotel hi ha un restaurant tipus bufet on pots esmorzar, dinar i/o sopar cada dia.\nEl restaurant té una capacitat per a 60 persones, i la sala privada 15 persones.\nContacta amb nosaltres i reserva la teva taula!!!\nCafeteries, interior i exterior\nCafeteria interior i a la zona del jardí el Blanka Garden, un bar musical, d’estil finlandès, obert durant tot l’any, amenitzat amb bona música i envoltat de natura.\nEl Blanka Garden és un lloc ideal per celebrar-hi tota mena d’esdeveniments, festes, reunions… i té una capacitat per a unes 150 persones.\nEl Berguedà és un espai on qualsevol època de l’any és bona per visitar-lo i fer-hi activitats. Vols organitzar algun esdeveniment esportiu i/o alguna estada esportiva? Contacta amb nosaltres…\nGAUDEIX A LA MUNTANYA\nSenderisme, running, trekking…\nVisita el Parc Natural del Cadí-Moixeró, puja la muntanya màgica del Pedraforca, realitza el Camí dels Bons Homes o rutes com La Ruta del Caracremada o la Ruta Verda del Llobregat. Quilòmetres i més quilometres de rutes verdes passant per les Fonts del Llobregat i altres miradors Paisatgístics del Berguedà. Un entorn meravellós pels amants de la natura, que no et pots perdre…\nRutes a cavall per a tota la família. Descobreix els indrets més espectaculars de la comarca muntant a cavall. T’assessorem i et guiem per tal que gaudeixis al màxim de l’experiència, d’una posta de sol, d’una sortida amb amics…\nGaudeix de l’aigua\nEsquí aquàtic, pàdel surf, rem,…\nL’embassament de La Baells és un centre lúdic durant els mesos de bon temps, on pots realitzar activitats esportives com natació, navegació, pàdel surf, kayak, canoa, rem, piragua, esquí nàutic… Durant els mesos d’estiu s’hi programen també diverses activitats lúdiques, esportives, culturals, científiques i mediambientals en diferents espais propers a l’embassament. Disposa de la primera via brava interior de Catalunya per a l’entrenament de la natació en aigües obertes.\nEsquí aquàtic, pàdel surf, rem…\nPer aquells que preferiu la cultura trobareu elements patrimonials i museus que us permetran conèixer l’evolució del Berguedà des dels seus orígens fins als nostres dies, en són alguns exemples el Santuari de Queralt, el Museu de la Patum, Sant Quirze de Pedret, i molt més!\nHabitacions + Bulgalou\nEstem realitzant les noves fotografies de les habitacions i del Bungalou, per a que pugueu gaudir directament de les comoditats i veure les característiques de cada allotjament. En breu les tindreu disponibles…\nHabitacions dobles, amb llits individuals i de matrimoni. Altres habitacions triples. Totes amb bany complert a l’interior.\nNotícies i promocions importants per als nostres clients. Visita’ns periòdicament per veure les novetats!\nNoticia exemple 1\nAlva HotelAudio, Video\nNotícia exemple 3\nAlva HotelGallery, Image\nNoticia exemple 2\nAviat tindrem a punt les nostres xarxes socials on podràs trobar informació i contingut molt interessant del nostre dia a dia. No ho dubtis i segueix-nos des d’avui mateix\n+34 626 049 347\n+34 933 888 053\ninfo @ alvahotelrural.com\nUna meravellosa serenitat ha pres possessió de tota la meva ànima, com aquests dolços matins d'hivern, que gaudeixo amb tot el cor. Estic sol i sento l’encant de l’existència.\nT'esperem a Alval Hotel Rural.\nAlva Hotel Rural © Berguedà 2020 - Allotjament al Berguedà - Disseny Web al Berguedà


Agenda virtual: activitats per avui dimarts La República\nDesprés de l’acollida que va tenir la primera setmana de #LaFlyhardACasa, la sala segueix amb la iniciativa i ofereix ara els espectacles Sàpiens de Roc Esquius i dirigida per Sergi Belbel; Refraccions de Concha Milla i Mata el teu alumne de Carles Mallol. Aquestes es podran veure fins diumenge.\nL’Associació de Professionals de la dansa de Catalunya (APdC) ha proposat celebrar el Dia Internacional de la Dansa online durant tot el mes d’abril, amb la intenció de donar visibilitat a la dansa. A partir d’aquest dimarts i fins al 29, dia oficial del Dia Internacional de la Dansa, l’associació ha apostat per viure aquest dia des de casa, “convertint les xarxes en una festa del moviment!” L’APdC ha animat al públic (professionals, amateurs, nens i nenes, joves i grans) a penjar les seves coreografies amb música que més els agradi acompanyades pel #BallemaCasaDID20.\nContinua la proposta d’Òmnium Cultural de Literatura a Domicili amb converses entre un llibreter i un escriptor que presenta una obra. Aquest dimarts és el torn de Martí Domínguez, que presentarà L’esperit de temps (Proa), Premi Òmnium a la millor novel·la de l’any, amb la llibretera Núria Cadenes.\nPodeu recuperar la ressenya del llibre L’esperit del temps i l’entrevista a Martí Domínguez publicades a LaRepublica.cat.\nA Ona Llibres, a les set de la tarda el Club de lectura participatiu se centra en llibres d’autors estrangers traduïts al català, conduït per Jordi Sànchez.\nLa Fira Literal publica les entrevistes i converses de les principals ponències de totes les seves edicions. Aquests textos van ser publicats ara fa un any en el llibre Literalment. També es pot comprar el llibre per col·laborar amb les següents edicions de la Fira Literal.\nL’editorial Edicions Cal·lígraf publica aquests dies de manera gratuïta els relats que conformen el llibre Els horitzontals i altres històries verticals, de l’escriptor Carles McCragh, a través de la seva web i les xarxes socials.\nCavall Fort ha estrenat al seu web un espai especial Jo em quedo a casa!, amb jocs, experiments, manualitats, receptes de cuina i moltes altres activitats d’accés gratuït perquè les famílies se les puguin descarregar i fer-les des de casa. Cada dia, es publicarà des de Cavall Fort una activitat nova.\nLa Fundació Vila Casas també ha obert les seves portes a les xarxes amb la proposta #LaVilaCasasAcasa. Entre les iniciatives dels pròxims dies, es compartiran opinions d’alguns dels artistes, comissaris o persones directament relacionades amb cadascuna de les mostres actuals dels espais de la Fundació. Inicien aquest cicle d’entrevistes amb Toni Ricart Giró, nebot i marmessor del llegat artístic de Marcel Giró i Palmira Puig, protagonistes de l’exposició Saudades de Sao Paulo que van inaugurar al Museu Palau Solterra el passat mes de febrer.\nAixí mateix i entre d’altres activitats, es pot consultar el catàleg de l’exposició Persistències d’Enric Ansesa (Girona, 1945), actualment tancada al Museu Can Framis, i visitar online El meu compromís de Guerrero Medina (Jaén, 1942), una exposició que es troba als Espais Volart ideada per Antoni Vila Casas i el mateix artista, que reuneix 120 obres des dels anys seixanta fins a l’actualitat.


adaptació de l’obra “Amarte” de l'autor argentí Pablo Albarello.\nViatge al Planeta Vermell, la càpsula espacial surt de l’atmosfera, però alguna cosa passa: Carlota no acata les ordres de la Base ni del seu company, la nau comença a navegar a la deriva. L’interrogant quedarà ràpidament desvetllat: Ronnie ha segut reemplaçat. “Mamà!”- “ Què fas ací?”. La mare, dominadora, asfixiant, no abandonarà a Carlota, la seua filla única, en semblant travessia. Es materialitzaran un pare/marit, mort?, un nuvi/gendre, imaginat?: res és el que sembla. Una historia d’amor desbaratat, capaç de portar la situació a límits imprevisibles.\nvore mes fotos\nMartirio i Consuelo són dos velles recloses en un edifici d'apartaments, habiten un món paral•lel saturat de deliris i nostàlgies per un passat millor. La realitat exterior, en tant, segueix pels seus carrils: l'edifici s'incendia, és evacuat, el foc sufocat, però elles no tenen per què saber-ho. Entre contactes amb el més enllà i la confessió d'un amor prohibit, viuen entregades a un joc un poc macabre: assassinar-se adoptant les receptes de famoses pel•lícules de Hol•lywood.\nEl muntatge L’última volta , ( Como si fuera esta noche de Gracia Morales) vol ser un homenatge a dones que parlen en veu alta mentre cusen o endrecen la casa; dones que cantussegen per apagar el silenci; dones que esperen, temen, callen, desitgen, es senten fortes o desprotegides. Totes eixes dones que viuen la injustícia des del silenci. Mostra un fragment d’una realitat que hauríem de seguir contant. L’última volta és una obra per a adults, i encara que vol ser un homenatge a les dones i la solidaritat amb la que moltes voltes s’acompanyen en la vida, el seu missatge pot tocar la sensibilitat de tots els espectadors. Qui no busca en el record, i a voltes desesperadament, alguna cosa que li ajude a entendre la seua conducta present? Dues dones, allunyades una de l'altra 18 anys, tindran l'oportunitat de retrobar, reconéixer, parlar i acompanyar-se, en un moment trascendental de les seues vides. Mare i filla intentaran dir i dir-nos les frases que aprenem a guardar als fons dels calaixos.\nCrec en Déu, (creo en Dios de Paco Sanguinoi Rafael González) estrenada a Bellreguard per maig de 2.003 i representada per nombrosos pobles de La Safor. Dues dones amb caràcters diferents però igualment marcades per la soledat, el desamor i el fracàs, es coneixen casualment i a travers la seua amistat ens mostren els seus records més intims, la seua peculiar, ingènua i alhora profona manera d’entendre el fracás, el desamor, l’amistat, la mort i la vida.\nTeatre negre per a xiquets L'ANEGUET LLEIG\nL’Aneguet Lleig, és una història contada amb la màgia de les titelles i ombres negres. Basada en l’adaptació per a titelles que Carme G. Corberan i Empar Claramunt varen fer de la ben coneguda història de l’aneguet lleig que va néixer diferent i era rebutjat pels seus germans i companys de corral, fins que va descobrir qui era, un cigne que no estava sol.\nTambé impartim tallers de teatre en col•legis com activitat extraescolar, amb una molt bona acceptació entre els més menuts.(en la foto fragment de l'obra "EL DRAC DE TRES CAPS" interpretada pels xiquets del col•legi Sant Jaume d’Almoines).\n"Sentat és fa gros el cul"Taller de teatre impartit en el col•legi "El Castell" d'Almoines, com activitad extraescolar. Una molt bona experiència per als xiquets. (en la foto cartell de l'obra "Sentat és fa gros el cul" interpretada pels xiquets del col•legi "El Castell" d'Almoines).\n"AI MARE, QUE EM MUIC..." Taller de teatre impartit en els col•legis d'Almoines i Beniarjó, com activitat extraescolar, amb una molt bona acceptación entre els més menuts i els pares, que van gaudir en gran.(en la foto cartell de l'obra "AI MARE, QUE EM MUIC..." interpretada pels xiquets del col•legi "El Castell").\n"Els colors" Taller de teatre impartit en el col•legi "San Marc" de Beniarjó, com activitat extraescolar. Només cal veure les cares dels xiquets. (en la foto cartell de l'obra "Els colors" interpretada pels xiquets del col•legi "San Marc" de Beniarjó).


Cinc dades que no sabies sobre el pernil - Andreu\nFebrer 19, 2019\tAndreu\nSabies que a les ruïnes romanes de Tàrraco (Tarragona) es va trobar un pernil fossilitzat amb més de dos mil·lennis d’antiguitat? I que es consumia habitualment entre les civilitzacions anteriors a l’Imperi Romà? O que hi ha obres pictòriques, poemes i fins i tot cançons dedicades al pernil ibèric de gla?\nDel pernil ibèric de gla sabem que es tracta d’un dels súper aliments de la Dieta Mediterrània, que les seves propietats nutricionals s’acosten molt a les de l’oli d’oliva i que és deliciós en qualsevol format i presentació. També saps que si busques pernil ibèric de gla de qualitat suprema, només has de venir a la teva botiga Andreu més propera i preguntar al teu venedor de confiança i t’ajudarem.\nPerò i si a més t’expliquem que els celtes ja en consumien, segons els escrits de Plini el Vell? I que en l’Imperi Romà hi havia monedes de curs legal amb un pernil en una de les cares? Vegem cinc dades sobre el pernil ibèric de gla que no sabies.\nTipus de pernil ibèric\nPodem parlar de tres classificacions de pernil ibèric: d‘enceball (porcs ibèrics alimentats en règim d’intensiu a base de pinsos), d’enceball de camp ibèric (porcs ibèrics alimentats en extensiu a base de pinsos) i de gla ibèric (alimentats a força de gla i pastures en l’època de Montanera).\nEl pernil a la música\nEl grup gallec “Aerolínias Federales” va llançar el 1995 la cançó “Quero Xamon”, juntament amb el cantant Miguel Costes. El 2011, Costes publicava una reedició del tema. Si tens curiositat per escoltar-la, la trobes aquí. A més, el grup dels vuitanta Los Burros (al que va pertànyer el cantant català Manolo García, que després van pasar a ser el mític grup “El último de la fila”; tant Manolo García com Quimi Portet van formar part de Los Burros) va llançar el 1988 el seu àlbum “Jamon de burro” en el qual hi havia una cançó dedicada al pernil. Això sí, de mico. Pots escoltar-la aquí.\nEl pernil ibèric de gla a la literatura\nEl pernil ha estat centre d’una part ressenyable de la producció literària de tots els temps. A la literatura, s’ha utilitzat per enaltir-lo, per definir una època i, fins i tot, per deixar en mal lloc l’”enemic” literari, com és el cas de Quevedo i els seus versos sobre el pernil en contra de Góngora. Lope de Vega cita el pernil ibèric de Huelva en les seves famoses epístoles; Cervantes fa referència als talls de pernil com a curatius en els seus escrits més personals; i entre els poetes Nicolás Guillén i Rafael Alberti es van creuar sengles poemes dedicats en què el pernil era el principal protagonista.\nEl pernil ibèric de gla a l’art\nEl pernil, protagonista d’un quadre? Sí. I de més d’un. A les natures mortes tradicionals dels segles XVII i XVIII, per exemple, la presència del pernil era habitual. Així, només al Museu del Prado trobem fins a una desena de quadres en els quals el pernil forma part tant de l’oli com del títol de la tela. Destaquen, per exemple, Natura morta amb pernil, ous i recipients (tercer quart del segle XVIII, oli sobre llenç) de Luis Eugenio Meléndez; Natura morta de caça i hortalisses amb gallines, en què el pernil és part important (1852, oli sobre llenç), d’Andries Benedetti; o El pa i el pernil, de Manuel López Villaseñor (1988). I fins i tot un concurs anual de pintura centrat en el pernil.\nEl pernil ibèric de gla … i els famosos\nQue als famosos els encanta el pernil no és res de nou. Des del rei Alfons VIII fins en Brad Pitt, passant per l’expresident americà Barak Obama, pocs són els que es resisteixen al pernil ibèric de gla. Alguns dels fans internacionals reconeguts del pernil són el fundador de Facebook, Mark Zuckerberg; el jugador de F. C. Barcelona, Lionel Messi; la cantant Taylor Swift o la model Irina Shayk.\nSi a tu també t’agrada el pernil ibèric de gla autèntic i de primera qualitat, a l’Andreu Gastronomia te’l posem a la teva disposició tant a les nostres botigues físiques com a través de la botiga online.\nSegueix-nos en les nostres xarxes socials, on trobaràs suggeriments i idees, així com informació actualitzada sobre les nostres novetats i promocions. Viu l’experiència Andreu a l’Andreu Gastronomia.\nTardor per llepar-se els dits: Descobreix les nostres novetats a la carta!


La cúpula del PSC cedeix i accepta fer unes primàries a doble volta com volien els crítics\nL'esborrany del reglament s'emmiralla en el model de François Hollande i preveu que puguin votar els més grans de 16 anys empadronats a Catalunya\n1 min. Barcelona 14/03/2013 21:51\n260x366 Laia Bonet, Joan Ignasi Elena i Pere Navarro, en una imatge d'arxiu / MANOLO GARCÍA Laia Bonet, Joan Ignasi Elena i Pere Navarro, en una imatge d'arxiu / MANOLO GARCÍA\nPrimàries a la francesa. Aquest és el mecanisme que seguirà el PSC per escollir els seus candidats. L'esborrany de reglament que dilluns serà debatut i aprovat per la comissió que l'ha redactat i al qual ha tingut accés l'ARA, inclou, tal com demanava el sector crític juntament amb un sector important de la militància, unes primàries obertes a la ciutadania i a dues voltes. A més, tampoc s'imposarà un cens previ i, per tant, podrien participar-hi els més grans de 16 anys empadronats a Catalunya.\nPer participar en la votació sí que caldria signar una declaració "en què es reconeguin els valors progressistes i d'esquerres", així com la "voluntat de contribuir a la victòria del candidat o candidata socialista" i el pagament d'un euro per sufragar el cost electoral.\nSegons el reglament, els candidats que vulguin concórrer a les primàries hauran de ser suspesos dels seus càrrecs orgànics, en cas que en tinguin, fins a la celebració de les primàries. A més, per presentar-se com a candidat caldrà el suport del 10% dels consellers nacionals o bé d'un 5% dels militants. Un cop ratificat per la comissió, el document l'haurà d'aprovar el consell nacional, que està previst pel 6 d'abril.\nEsborrany del reglament de les primàries del PSC\nLa Fiscalia considera que els nou arrestats formaven part "d’un grup terrorista...\nL’anàlisi d’Antoni Bassas: 'L'Estat també prepara la resposta a la sentència'\nIndependentistes detinguts i la Cimera del Clima: les claus del dia, amb Antoni...\nCs, sobre les detencions: "Ara ja sabem què volia dir Torra amb l''apreteu'....\nTorra, sobre les detencions: "Intenten tornar a construir un relat de violència...\nLa Fiscalia considera que els nou arrestats formaven part "d’un grup terrorista secessionista català"\nReunió d'urgència al vestidor de l'Espanyol\nUna història de terror al Camí de Sant Jaume serà la primera sèrie d'Orange a Espanya\nLa misteriosa desaparició de condicionals sobre la batuda policial\nCompromís debat avui amb qui concórrer a les eleccions del novembre


Barça Lassa B – Amenabar Zarautz (28-27): Treballat triomf a la Ciutat Esportiva\nTriomf dels joves blaugrana en un partit igualat de principi a fi\nAmb ganes de sumar un nou triomf, després de l’empat amb el Bordils i la derrota a Ciudad Real, els joves blaugrana afrontaven el partit davant l’Amenabar Zarautz, en què la igualtat ha estat la tònica i que finalment ha caigut del costat blaugrana.\nIgualtat al primer temps\nAls primers compassos la igualtat ha estat present al marcador. Tot i que els visitants assolien un 4 a 5 al minut 7, un gol d’Amigo al minut 11 donava el 7 a 6 als homes de Roi Sánchez. Aquesta igualtat es mantenia al minut 17 amb empat a 7 al marcador.\nAquesta era la tendència del primer temps. Els blaugranes obtenien un 11 a 8 al minut 23, però Amenabar Zarautz replicava i se situava 11 a 10 al minut 25 amb temps mort demanat per l’entrenador del Barça Lassa B. Finalment, 12 a 11 favorable als joves blaugrana i tot per decidir al segon temps.\nCau del costat blaugrana\nA la segona part la tendència en el resultat no ha canviat: igualtat a les dues bandes, tot i que els blaugranes dominaven per un o dos gols, però sense poder treure avantatge. Un cop superat l’equador del segon període, Amenabar Zarautz assolia l’empat a 21 a manca de 13 minuts i tot tornava a començar.\nA la part decisiva del partit, els blaugranes assolien l’avantatge de 23 a 22 a manca de nou minuts després de dues grans aturades del porter blaugrana Jorge Pérez davant dos contraatacs dels bascos. Quan faltaven cinc minuts per a la fi del matx els barcelonistes dominaven per 27 a 24 després d’un gol de Vaquer. Els bascos pressionaven i se situaven a un sol gol (27-26) a dos minuts del final.\nA 30 segons, 28 a 27 i pilota per al Barça Lassa, que no encerta a marcar. 14 segons i pilota per a Zarautz. Els bascos estavellaven la pilota al pal i el triomf queia del costat blaugrana.\nLes estadístiques del Barça Lassa B – Amenabar Zarautz


Lloable Confraria de la Soledat d'Ontinyent: La pujada de la Mare de Déu de la Soledat\nLa pujada de la Mare de Déu de la Soledat\nEl Dissabte Sant per la vesprada vàrem pujar la Mare de Déu de la Soledat a aquella mena d'altar suspés que té en l'església de l'Assumpció, just en el lloc, tapat ara, on abans s'obria la "porta dels homes".\nEn no ser tanta gent com en ocasió de la baixada, la feina s'allargà a l'hora de traslladar els materials a la casa del carrer del Cordellat. Però la pujada de la Soledat, en canvi, fou ben ràpida. Hi hagué temps perquè els confrares assistents ens puguérem fer una fotografia tots junts i després, per separat.\nQuan retiràrem la bastida que usem per pujar la imatge, i en posar-li al voltant les flors que varen decorar enguany el baiard, ja va quedar tot enllestit. Un altre any que hem acomplert l'obligació a què ens comprometérem. La Soledat ha tornat a buscar el seu fill pels carrers d'Ontinyent.


Els negocis dels familiars d’Alberto Fabra amb Aerocas – Compromís Corts Valencianes\nEls negocis dels familiars d’Alberto Fabra amb Aerocas\nPublicat el 3 Agost 2013 en Blog\nEl Consell diu ara que es va seleccionar altres 7 immobles abans de llogar l’àtic del cosí polític d’Alberto Fabra; i era dels lloguers més cars dels barallats.\nLa Societat Parcs Temàtics (SPTCV) va signar en data 16 de maig de 2005 un contracte amb Manuel Gomez Lauterio, cosí de la dona d’Alberto Fabra, (Cristina Fortanet Gómez), per mitjà el qual arrendava un àtic propietat d’aquest en el perifèric carrer Danubi, per un total de 51.840 euros a l’any (sense IVA), és a dir, la no gens menyspreable quantitat de 4.320 euros al mes, on es van situar fins novembre de 2011 les oficines de l’empresa pública Aeroport de Castelló SA -AEROCAS.\nLa diputada autonòmica de Compromís Mònica Oltra venia demanant explicacions al Consell, respecte al lloguer d’aquest immoble situat al número 19 6é B carrer Danubi, de la ciutat de Castelló la Plana, per saber per quins motiu es va optar per llogar aquest espai i no ubicar les empreses públiques en espais públics i quin procés de contractació del lloguer es va seguir, com va conèixer SPTCV l’existència d’aquell immoble, i si el va poder oferir d’aleshores regidor d’urbanisme de Castelló.\nTambé es va preguntar pel preu de lloguer dels altres immobles, la seua ubicació, i les característiques.\nDe la informació facilitada, es desprèn que sols es va estudiar un edifici públic com possible ubicació, la Casa dels Caragols (seu de la Delegació del Consell a Castelló), i es van obviar altres de titularitat pública com per exemple el palau de Justícia de la Plaça Borrull que se sabia que s’anava a deixar sense ús en qüestió de dies, o l’edifici cedit gratuïtament a la VIU al carrer Major, les noves dependències de la Diputació Provincial a Castelló, per posar sols alguns exemples).\nSegons les dades que facilita ara el Conseller d’Hisenda i Administració Pública, aquests van ser els immobles valorats:\nUbicació – Preu €/mes – M2 – Motius rebuig\nCasa Caragols (públic) Major, centre Gratuït 200 Nec. obres, espai\nCercle Mercantil Rei en Jaume, centre 3.150 800+350 Nec. obres\nEdifici Fustes Lavall Germans Bou 3.150 350 Nec. obres\nEdifici Opticas Chiva Enmig, centre 4.400 400 Nec. obres\nEdifici Serrano Pintor Oliet (estació) 5.700 380 Nec. obres\nRonda Millars Davant Deutsche B. 2.700 300 Nec. obres\nPlaça Fadrell centre 5.400 300\nCosí de la dona Fabra Riu Danubi 4.320 360+ 90 Nec. aire condicionat perifèria absoluta arxiu i 7 places garatge\nDes de Compromís, el coportaveu de la coalició a les comarques de Castelló, Carles Mulet, ja ha avançat que es pensa demanar accés per via oficial a tot l’expedient, ja que continuen existint seriosos dubtes sobre tot el procediment, i es podria estar davant d’un acte clar de nepotisme justificat ara amb dades insuficients. I es qüestiona fets com que:\n– El pis dels familiars de Fabra és dels més cars de lloguer mensual, i no es sap el que va costar condicionar-lo per albergar a Aerocas.\n– No es contesta com va tindre coneixement d’aquest local la Generalitat.\n– No queda clar de qui són els altres edificis privats que van entrar en aquest suposat concurs, i com es van valorar.\n– No es sap el cost de condicionament que tindria en cada cas per adequar els espais i si amb aquestes obres eixirien més a compte al llarg de l’any que el lloguer de l’espai dels familiars de Fabra.\n– Obvien un fet significatiu i important, que és que a més de ser pràcticament tots els edificis cèntrics, visibles i ben ubicats, són tots plantes baixes o primeres plantes i accés directe per als usuaris… tot el contrari en el cas del cosí polític d’Alberto Fabra, un àtic, en un edifici d’accés restringit. Per fer gestions amb l’administració autonòmica, municipal, Diputació, era el pitjor comunicat dels edificis.\n– Es continua sense entendre, la necessitat de tindre una plantilla de 7 persones, i per què per a eixes set persones feia falta més de 360 metres quadrats d’espai per desenvolupar un treball purament administratiu.\n– Es tracta d’un edifici i una zona NO COMERCIAL, tenia aleshores llicència d’activitats? En quina data es va obtindre i sol·licitar en cas d’haver-se obtingut? Es declarava aquell lloguer?\nPer a Mulet, “és curiós, massa, que un cosí polític d’Alberto Fabra, mentre aquest va ser regidor d’urbanisme i tinent d’alcalde i després alcalde de Castelló, es beneficiara d’un sucós lloguer a un familiar directe de la seua dona. I curiosament, va acabar el contracte quan Fabra va accedir a la Generalitat. Igualment, també es veu sospitós que després d’anys demanant informació sobre la relació d’immobles valorats, s’haja tardat tant, i s’hagen donat fixes unflades com el cas d’un suposat lloguer de 5.700 euros al mes per 380 m2 al carrer pintor Oliet, com per fer semblar barat l’àtic del cosí de Fabra.\nSegons el portaveu ecosocialista, “agafant dades de mercat de 2005, i tenint en compte la ubicació i característiques de l’àtic, per eixe lloguer no s’hauria d’haver pagat més de 1.200 euros al mes, (incloent arxiu i l’aparcament, en una zona que aleshores estava a mig urbanitzar i sense problemes d’aparcament), i continuem dient que existien massa llocs públics que és on s’havia d’haver ubicat aquesta empresa pública que tants maldecaps ha comportat”. Fabra no va donar explicacions en el seu moment, ni les està donant ara.\nArxivat en: Blog irregularitats, mulet, oltra\n← Compromís posa en marxa la campanya #LaNostraSalutNoÉsElVostreNegoci per denunciar el saqueig de la Sanitat\nPañella: “Quin sentit té suprimir el mòdul d’administració a Vilafranca?” →


La consellera de Treball, Afers Socials i Famílies, Dolors Bassa visita avui Figueres - Empordà\nLa consellera de Treball, Afers Socials i Famílies, Dolors Bassa visita avui Figueres\nLa consellera mantindrà una reunió de treball amb l'Ajuntament i visitarà diferents projectes de la Fundació Escola Sant Vicenç Paül a la ciutat\nEMPORDA.INFO 22.07.2016 | 10:55\nLa consellera de Treball, Afers Socials i Famílies, Dolors Bassa, visita avui Figueres. Bassa arribarà primer a l´Ajuntament, on té previst mantenir una reunió de treball amb els grups municipals. Posteriorment es desplaçarà a la seu de la Fundació Escola Sant Vicenç Paül, on s´interessarà per alguns dels projectes d´aquesta entitat a la ciutat.\nLa consellera Bassa atendrà els mitjans abans de començar la seva visita a la Fundació Escola Sant Vicenç Paül (12:00h). Posteriorment, a la tarda, la consellera de Treball, Afers Socials i Famílies es desplaçarà a Cadaqués per participar en la cloenda de la Transpirenaica Social i Solidària 2016.\nA més a més, Dolors Bassa coneixerà de primera mà el projecte socioeducatiu K-SAMEU de la Fundació Escola Sant Vicenç de Paül de Figueres, visitarà el projecte DeVellnou de Garantia Juvenil a l´empresa ACOMODO de Perelada i assistirà a la Cloenda de la Transpirenaica Social i Solidària 2016 de Cadaqués.


Ximo Puig i Joan Ribó, nous voluntaris per la llengua d'Escola Valenciana\nXimo Puig i Joan Ribó, nous voluntaris per la llengua d’Escola Valenciana\nActualització: 10.06.2016 - 02:35\nEl president de la Generalitat Valenciana, Ximo Puig, i el batlle de València, Joan Ribó, s’han ofert a participar en el Voluntariat pel Valencià d’Escola Valenciana durant l’acte de presentació de la desena campanya. En un acte a la Sala Berlanga del Teatre Rialto de València, Puig s’ha ofert com a voluntari per a formar parella lingüística amb Carmen Amoraga, directora general de Cultura i Patrimoni. L’altra parella participant ha estat formada per Joan Ribó i l’intendent del Palau dels Arts, Davide Livermore. El president d’Escola Valenciana, Vicent Moreno, s’ha mostrat satisfet amb la col·laboració dels dos voluntaris: ‘Ens han obert les portes de les institucions a les quals farà tots els possibles perquè el valencià recupere el lloc que li correspon i la llengua puga anar guanyant àmbits d’ús’, ha dit.\n‘Els valencians hem de ser valencianoparlants actius, hem d’oferir el valencià com si d’un regal es tractara, sí, hem de regalar el valencià en qualsevol moment perquè sols així serà present en la nostra vida quotidiana i en tots els àmbits, de manera natural, i convidarem més gent a parlar la nostra llengua’, ha afegit.\nEl president de la Generalitat Valenciana, Ximo Puig, ha remarcat: ‘És fonamental que la gent entenga que el valencià és una llengua útil, un factor de confiança entre persones. La llengua valenciana va més enllà de ser un vehicle de comunicació, és una forma d’entendre la vida.’ Així mateix ha dit: ‘La llengua ajuda les persones a empatitzar i entendre’s.’\nLa presentació d’aquesta nova edició del Voluntariat pel Valencià ha comptat amb la intervenció del president de l’Acadèmia Valenciana de la Llengua, Ramon Ferrer, institució que ha donat suport el programa des que va nàixer el 2005.\nDeu anys de voluntariat\nEl Voluntariat pel Valencià és un servei gratuït creat per l’entitat cívica Escola Valenciana l’any 2005 que posa en contacte persones catalanoparlants amb gent que vol començar a parlar en català. Es creen parelles lingüístiques que queden per a xerrar en català en un bar, fent una passejada o compartint afeccions.\nDurant deu anys, més de 20.000 persones han participat en el programa entre voluntaris (47%) i aprenents (53%). Dels voluntaris hi ha un percentatge més alt de dones. Els aprenents que han passat pel programa en aquests deu anys són de 29 nacionalitats diferents. Segons Escola Valenciana, n’hi ha un 30% que, després de fer el Voluntariat pel Valencià i trobar-se segurs quan parlen català, es converteixen en voluntaris.\nUn 69% dels aprenents són de l’estat espanyol, un 17% de l’Amèrica del Sud (sobretot de Colòmbia, Bolívia, l’Argentina i l’Equador), un 6% europeus (sobretot anglesos), i un 3% nord-africans (Algèria i Marroc). La coordinadora del projecte, Dariana Groza, romanesa d’origen i que ha après el català gràcies al Voluntariat pel Valencià, diu que l’èxit del programa ‘es deu al compromís dels voluntaris que ajuden a guanyar fluïdesa als aprenents a l’hora de parlar, ajuden a guanyar seguretat i a comunicar-se amb els valencians i les valencianes en la llengua pròpia’.


Els presidents idolatrats – El passat que no passa\nEls presidents idolatrats\nQuan anava a abordar el perfil del president Tarradellas, m’he adonat que se m’estava acabant l’espai que tinc assignat per escriure en aquest diari. Podia haver decidit retallar l’article, però hauria desfigurat la intenció del que vull explicar sobre la política catalana contemporània a través de la reflexió sobre què han aportat, o no, els presidents de la Generalitat, des de Francesc Macià fins a l’actual, al pensament polític. Finalment, he decidit partir l’article en dues parts. En aquest primer, em centraré, només, en els tres presidents diguem-ne històrics, sense fer esment del benemèrit Josep Irla o d’altres que van presidir la institució breument i per raons excepcionals, designats pel govern central amb el títol de governadors generals de Catalunya: Francisco Jiménez Arenas (7/10/1934 – 10/1/1935), Manuel Portela Valladares (10/1 – 23/4/1935), Joan Pich i Pon (23/4/1935 – 28/10/1935), Eduardo Alonso Alonso (28/10/1935 – 27/11/1935), Ignasi Villalonga (27/11/1935 – 16/12/1935) i Fèlix Escales (18/12/1935 – 17/2/1936). I tanmateix -només constatar això- aquest ball de noms ja és significatiu per explicar una època. La història forma part del relat polític del present, i depèn de com s’interpreti s’interpretarà, també, aquest present.\nArran de la commemoració del 150 aniversari del naixement del president Francesc Macià, que es va celebrar l’any passat, la revista Sàpiens em va demanar que respongués si Macià havia estat el polític català més important del segle XX. Vaig contestar que no. Per a mi, Macià, més que un polític, ha estat una icona del catalanisme. Fins i tot diria que va saber construir el seu propi personatge per erigir-se en líder. Macià tenia olfacte per a aquesta mena de coses. Va saber despuntar el 1907 com a candidat de Solidaritat Catalana, també va saber treure profit del descontentament catalanista amb la Lliga a la dècada dels anys 10 i no cal dir que va aprofitar a cor què vols el judici que se li va fer després de Prats de Molló el 1926. Ara bé, com també deia en la meva resposta a la pregunta plantejada per la revista, aquest carisma de Macià, que fins i tot va ser aprofitat en el cartell electoral del Front d’Esquerres de 1936, no és suficient per afirmar que va ser el polític català més important del segle XX. Enric Prat de la Riba va ser més important que Macià, perquè va saber unir pensament i acció per transcendir la conjuntura en la qual va viure. De Macià, per exemple, no en coneixem pràcticament cap pensament polític original ni cap teoria del poder. No va ser un constructor, sinó un activista a qui la història ha empès cap endavant, perquè, a més, abans de morir, va poder presidir el primer govern autònom, i no una mera mancomunitat de províncies de Catalunya, després de més de dos-cents anys de reclamar-ho.\nQue ningú busqui un sol paper de teoria política de Macià, més enllà dels discursos parlamentaris (els quals, finalment, han estat editats), perquè no en trobarà. Per contra, si ens centrem en Lluís Companys, el segon president de la Generalitat republicana, la cosa canvia. Companys, que, com Macià, també va ser un activista, encara que d’una altra mena, va escriure força, sobretot a la premsa. Quan Josep M. Ortiz Arilla acabi la tesi doctoral que està elaborant sobre el president màrtir, es podrà comprovar la densitat dels seus escrits i fins a quin punt anaven més enllà de les conjuntures. Amb tot, Companys, la memòria del qual és controvertida perquè va haver de governar durant una guerra civil, que és la pitjor circumstància que pot viure un país, tampoc no tenia un projecte polític gaire definit. Vagament obrerista, radicalment republicà, francmaçó quan tocava ser-ho (és a dir, en l’època dels moviments revolucionaris de tipus liberal que, tant a Europa com a Amèrica, perseguien no sols els canvis polítics, sinó també la substitució de l’ensenyament religiós per l’ensenyament laic i la difusió de les ciències positives), Companys tenia un verb inflamat, segurament massa i tot, però plagat de tòpics esquerranosos. I, tanmateix, en l’hora de la seva mort va saber assumir el rol de president que no havia sabut ostentar durant els anys de la guerra. Amb això no vull dir que la seva mort donés sentit a la seva vida, perquè fóra pervers afirmar-ho, sinó que la detenció, tortura i mort del president Companys van adquirir una dimensió nacional més que no pas partidista, de la qual es va adonar fins i tot ell, com és ben palès en la breu carta, escrita mentre el transportaven de França cap a Espanya el 1940, i que fa uns anys vam descobrir el pare Hilari Raguer i un servidor a l’Arxiu del Nacionalisme Basc, a Artea.\nLa història de Josep Tarradellas és realment fantàstica, perquè la transició democràtica va convertir-lo en protagonista d’un fenomen que no havia contribuït a crear de cap manera: l’antifranquisme. El protagonisme de Tarradellas va ser més inesperat, perquè el 1975 ningú no comptava amb ell. Tarradellas va saber sobreviure a l’exili, fent ús d’un poder que només reflectia el paper de carta, fins que els interessos del govern centrista de Madrid el van fer aterrar a Barcelona per pronunciar-hi el famós “Ja sóc aquí”. Segurament, Tarradellas ha estat el president més anguila de tots els de l’època republicana. Vull dir que va ser un polític amb olfacte i prou. Feia el que s’havia de fer en cada moment. Durant la guerra va signar les lleis i els decrets diguem-ne més extrems (com ara el de col·lectivitzacions), i, en canvi, durant la Transició es va convertir en el dic de contenció de les esquerres, majoritàries a Catalunya des de les eleccions del 1977. Per això és difícil saber què pensava realment Tarradellas, quin país imaginat tenia al cap, perquè el seu projecte era ostentar el poder al preu que fos. La política és, com va escriure Norberto Bobbio, el procés de conquesta i lluita pel poder, i el poder és la capacitat que hom té d’influir, condicionar i determinar el comportament dels altres. En aquest sentit, Tarradellas va ser un polític, a l’estil Mitterrand, per entendre’ns, però, com el president francès, la seva manera d’entendre la política no s’ajustava al principi més important de John Locke, constructor del liberalisme modern per mitjà de l’antiautoritarisme, que exigeix constatar sempre el grau de confiança en les nostres conviccions amb la intensitat de la seva justificació. Tarradelles no ho va fer mai, això.\nPublicat a l’Avui, el 18/01/10. Il·lustració: Salvador Anton\nAnterior Entrada anterior: 2022: Recórrer al mite\nSegüent Entrada següent: Temps difícils


KM.0 AMB ACTS OF GOD + AUDIOZEN\nDS 22 SET // 22:00\nActs of God és un grup de metal nascut al maig del 2010, integrat per 5 músics amb llarga experiéncia de la comarca Barcelonina del Berguedà. Ells sòn, Xevi Poll a la veu, Abel Marín i Hector Garcia a les guitarres, Eric Cabestany a la batería i David Cervantes al Baix. El seu estil és el metal amb tocs death, thrash, progressius i melòdics amb una bona dosi de breackdowns. Al 2012 llencen la seva primera demo autoeditada i autoproduida i al 2017 llencen el seu primer EP “We bring the storm” grabat a Wheelsound studio per Txose Ruiz (Ankor, No way out, Hyde Abbey, ....) masteritzat a Ultramarinos mastering per Victor Garcia i amb el disseny de Guillem Bosch (Berr¡i Txarrak, Soziedad Alcoholica, Persefone, ...). Actualment están presentant la força de les seves cançons en directe mentres preparen el que será el seu proper treball.\nAUDIOZEN és una mescla de Grunge RockStoner. El grup de música, es revela com una aposta en Català del so rock dels 90, amb influències de Soundgarden, Nirvana, Foo- Fighters o Queens of the Stone age. Inicia el proper 22 de Setembre, la presentació del seu primer llarga durada “Tempesta i llum” a la sala Stroika de Manresa.


La bogeria de Josep Bou no s'atura: Ara es presenta a la Fiscalia per intentar que li afinin el Bougate - XCatalunya.cat\nLa bogeria de Josep Bou no s’atura: Ara es presenta a la Fiscalia per intentar que li afinin el Bougate\nJosep Bou segueix defensant l’opció que el seu cotxe fos cremat tot i la conclusió policial que el foc va ser fortuït\nJosep Bou a la Fiscalia\nJosep Bou, regidor del PP a l’Ajuntament de Barcelona, segueix defensant l’opció que el seu cotxe fos cremat tot i la conclusió policial que el foc va ser fortuït. En declaracions a Rac1, Bou ha indicat que “hi ha una sèrie de coses” que no li “encaixen” en relació amb l’incident i per això “dubta” del que conclou la policia.\nEn aquest sentit, ha apuntat que “hi ha coses molt difícils de passar”, com ara que el foc l’originés una avaria del vehicle, que segons ha dit era un cotxe d’alta gamma. “Aquests cotxes no s’incendien, és molt difícil que passi res”, ha afegit. A més, ha dit que feia menys de 24 hores que havia sortit de la revisió. Malgrat que totes les proves indiquen que des del minut 1 el regidor pepero sabia que havia estat un incident fortuït ell s’ha presentat a la Fiscalia amb l’esperança que li afinin.\nEl regidor popular també ha argumentat que va rebre un parell de missatges amenaçadors en relació amb el seu cotxe dos dies abans. En el passat el turisme ja havia estat apedregat i li havien trencat els vidres.\nPrecisament, en un comunicat Bou ha explicat que ha posat en coneixement de la Fiscalia Superior de Catalunya les “amenaces” d’aquesta última setmana que, segons ha dit, advertien el regidor que “vigilés” amb el seu cotxe. Alhora, el popular ha interposat una denúncia davant dels Mossos perquè s’investigui l’incendi “fins al final”.\nPer això, ha admès que ara com ara té dubtes i vol conèixer de primera mà l’informe policial i “com s’ha fet tècnicament”. Preguntat per si es retractarà de les insinuacions fetes a Twitter després de conèixer la veritat dels fets arran de la informació facilitada pels Mossos d’Esquadra, com li ha demanat l’alcaldessa Ada Colau, Bou ha evitat respondre de forma clara i ha dit que la veritat “serà molt subjectiva”.\nSobre el paper dels Mossos i la Guàrdia Urbana de Barcelona, Bou ha expressat “respecte” per la seva tasca. No obstant això, ha indicat que “estan dirigits com estan dirigits” i per això ha justificat els seus dubtes envers la investigació.\nTags: Fiscalia, Josep Bou


Sinopsi: El Senyor Obscur Sauron va demanar als elfs que forgessin els Grans Anells de Poder: tres per als reis Elfs, set per als senyors nans i nou per als homes mortals; però en secret forja un anell. L'Anell Únic que té el poder d'esclavitzar tota la Terra Mitjana. L'Anell únic acaba en mans d'en Frodo, un jove hobbit que conjuntament amb els seus amics i aliats emprendrà un viatge per a destruir l'Anell.\nTítol original: The Lord of the Rings: The Fellowship of the Ring.\nPaís: Nova Zelanda i Estats Units\nGuió: Fran Walsh, Phillippa Boyens i Peter Jackson.\nRepartiment: Elijah Wood, Ian McKellen, Sean Astin, Viggo Mortensen, Sean Bean, Christopher Lee, Liv Tyler, Orlando Bloom, Billy Boyd, Dominic Monaghan, Cate Blanchett, John Rhys-Davies, Hugo Weaving, Ian Holm, Marton Csokas, Andy Serkis.\nGènere: Fantasia, Aventures\nDurada: 180 minuts.\nPremis: 4 òscars, 4 BAFTAS, 2 National Board of Review, 1 Premi de l'Associació de Crítics de LA, 3 Saturn Awards, 1 Premi de l'Institut de cinema australià, 1 Premi de l'American Film Institut, 2 Crític Choice awards, 1 Premi de l'associació de crítics de Chicago, 1 Premi del Sindicat d'actors.\n- Òscar a la millor fotografia.\n- Òscar a la millor Banda Sonora.\n- Òscar als millors efectes especials.\n- Òscar al millor maquillatge.\n- BAFTA al millor director.\n- BAFTA als millors efectes especials.\n- BAFTA al millor maquillatge i perruqueria.\n- National Board of Review al millor disseny de producció.\n- National Board of Review a la millor direcció artística.\n- Premi de l'Associació de crítics de LA a la millor banda sonora.\n- Saturn award a la millor pel·lícula de fantasia.\n- Saturn award al millor director.\n- Saturn award al millor actor secundari (Ian McKellen)\n- Premi de l'Institut de cinema australià a la millor pel·lícula estrangera.\n- American Film Institut: TOP 10 de les millors pel·lícules de l'any.\n- Critic Choice award al millor compositor (Howard Shore)\n- Critic Choice award a la millor cançó.\n- Premi de l'Associació de crítics de Chicago a la millor banda sonora.\n- Premi de l'Associació de critics de Chicago a la millor fotografia.\n- Premi del sindicat d'actors al millor actor secundari (Ian McKellen)\n"Un mag mai arriba tard. Ni d'hora. Arriba just quan s'ho proposa."\n(Gandalf - Ian McKellen)\nPel·lícula basada en la primera part de la trilogia escrita per J.R.R. Tolkien. És la pel·lícula perfecta: ho té tot, intriga, acció, aventures... té un encant que la fa una de les millors pel·lícules de la història del cinema. És un film èpic.\nAbans de començar amb aquest projecte ja s'havia intentat adaptar al cinema la història de Tolkien. L'any 1978 es va realitzar una pel·lícula d'animació de la primera meitat de la trilogia que no va tenir gaire èxit i la segona part de la qual ja ni es va crear. Tot i això, era original i juntava animació amb acció real.\nLa pel·lícula és bastant fidel a la novel·la, i va comptar amb l'ajut de Christopher Lee, que va ser l'única persona de l'equip que va conèixer en persona a Tolkien i que era gran apassionat de la Terra Mitjana i llegia els llibres un cop l'any. Lee va assessorar als estudis de maquillatge i va donar la seva opinió sobre el disseny i la creació de les diferents criatures.\nNo només es va rodar aquesta pel·lícula sinó que es van rodar les 3 pel·lícules de cop al mateix temps i el rodatge va durar 13 mesos. És l'única vegada que s'ha rodat una trilogia simultàniament.\nLa banda sonora és immillorable i una gran feina de música descriptiva ja que et transporta a cada moment i a cada lloc de la Terra Mitjana.\nDiferències amb el llibre:\n- Les aventures abans d'arribar a Bree.\n- Com Frodo prepara la marxa de La Comarca.\n- Tom Bombadil i el bosc Vell.\n- Gandalf és salvat per Radagast i l'Àguila d'Ísengard.\n- Sàruman vol l'anell per a ell i no per a Sauron.\n- Qui salva Frodo dels Nazgul és l'elf Glorfindel i no Arwen.\n- Donen a entendre que el Balrog és enviat per Sauron, però el troben els nans d'excavar tan profund a la muntanya.\n- La mort de Boromir i el segrest de Pippin i Merry és en el llibre de les 2 torres.\nNo obstant això, és una molt bona adaptació. Les petites llicències que es pren són a favor de la història. El petit canvi de qui salva a Frodo dels Nazgul és original. Arwen és una dona elfa que sap defensar-se i en la pel·lícula es vol donar una mica d'importància al paper de la dona enmig de tota una història d'homes.\n- La banda sonora és espectacular.\n- La fotografia.\n- El repartiment coral.\n- Perruqueria i maquillatge.\nLa meva puntuació: 10 sobre 10. [G: 10 / F: 10 / I: 10 / BSO: 10 / V:10]\nViggo Mortensen va insitir en no utilitzar dobles en les escenes d'acció i a utilitzar armes de debò. Va acabar amb una dent trencada.\nHavien d'anar a les localitzacions amb helicòpter. Sean Bean tenia por a volar i anava 2h abans per a anar escalant a la localització vestit de Boromir.\nA la comarca amb els focs artificials s'escolta a Pippin cridar de veritat perquè no s'esperaven que els focs artificials del drac fossin reals.\nStuart Towsend era la primera opció per a Aragorn. L'actor havia començat a preparar-se. Peter Jackson volia a algú de més edat.\nLa imatge del pòster d'Aragorn pertany a la segona pel·lícula, ja que en tota la primera part no es posa cap cota de malla.\nEls dos cavalls blancs de Gandalf són de raça andalusa.\nOrlando Bloom va passar dos mesos practicant tir amb arc.\nEl joier que va fer l'Anell es troba a Nova Zelanda, a Nelson.\nEl paper de Gandalf va ser ofert a Sean Connery però el va rebutjar perquè no entenia la història.\nEnya va haver d'aprendre èlfic per cantar les dues cançons que escriu per a la pel·lícula.\nSylvester McCoy va fer l'audició de Bilbo. Més tard va acabar interpretant Radagast a la preqüela del Hobbit.\nVan audicionar per a Gimli: Bill Bailey, Warwick Davis, Timothy Spall, Robert Trebor.\nRobin Atkin Downes i Jason Carter van audicionar per a Aragorn.\nSam Neil va ser considerat per a Gandalf.\n- Pasión por el Cine\n- La Voz en Off\n- El Templo del Guerrero\n10 sobre 10 Anys 2000 Aventures Fantasia Peter Jackson\nEl nou món, 2005\nSomriures i llàgrimes, 1965


Poetes i memòria\nQuan l’intel·lectual mitjà reflexiona avui dia sobre els assoliments culturals i artístics del segle passat, primer pensa en noms com els de Freud i Picasso, Stravinsky i Heisenberg, Hitchcock i Wittgenstein. És impossible d’imaginar-hi algun poeta entre aquestes figures. Ni un sol poeta de la galeria d’avantpassats com Pessoa, Kavafis, Rilke, Yeats, Mandelstam, Valéry, Frost i Machado passarà pel cap del pensador amb sentit històric que reivindica entendre de què tracta la modernitat. És com si l’art de la poesia fos, d’entre totes les coses, el punt feble en la memòria cultural de l’home modern. No té massa sentit capficar-se per què pot ser així. Presumiblement, deu tenir a veure amb la inconstància de la pròpia memòria que esborra tot el que no s’utilitza al servei del poder, del capital, de la ideologia o de la força física. I acaba que els poetes segueixen sols amb el seu petit secret. Un secret tan gran i transcendental que, si fos advertit, podria canviar el món algun dia.\nApunts Durs Grünbein\nEtiquetes de comentaris: Apunts Durs Grünbein


Francisco Jiménez guanya el concurs de cartells de Festa Major del 2019\nEl cartell guanyador és un homenatge als gegants Jaume i Calamanda de Calaf i s'inspira en les formes i dibuixos de les fulles de llimoner i magnòlia de l'enrajolat de la plaça dels Arbres.\nEn el marc dels actes de la revetlla de Sant Joan, Calaf va donar a conèixer la persona guanyadora del concurs de cartells de la Festa Major del 2019. Enguany, la temàtica s'havia de centrar en els gegants de la vila, ja que aquest 2019 celebren el seu 25è aniversari.\nFrancisco Jiménez, guanyador concurs de cartells de Calaf 2019 amb la regidora Mercè Biosca\nPeces de l'enrajolat de la plaça dels Arbres amb què s'inspira l'obra\nFrancisco Jiménez, amb el pseudònim RETALL, va ser el guanyador d'aquesta edició amb una proposta que simula la silueta dels gegants Jaume i Calamanda de Calaf i que s'inspira amb les peces de l'enrajolat de la plaça dels Arbres, un projecte que va partir d'un concurs organitzat per Gres Català (amb seu a Calaf) juntament amb l'Ajuntament de Calaf entre diferents escoles d'enginyeria de Catalunya. La peça, “Fulla de Calaf” - que l'autor del cartell utilitza com a fons dels gegants - va ser la guanyadora i recorda una fulla de llimoner o de magnòlia de formes suaus i arrodonides i que també conté inserides fulles de plataner i gotes d'aigua que defineixen l'acabat final de la peça.\nAl concurs de cartells de Festa Major s'han presentat un total de 8 cartells, tot i que d'aquests, 2 van quedar desclassificats perquè no teníen el mínim de resolució necessària requerida a les bases. Després de les votacions del jurat, només una proposta va tenir la puntuació mínima per ser seleccionada i, al no haver-hi més finalistes, no es va poder realitzar la votació popular.\nEls cartells que es van presentar són:\nGat i Gos 1\nGat i gos 2\nData i hora de la darrera actualització d'aquest contingut: 01/08/2019 12:52


» La CN Ascó completa la primera campanya de càrrega de combustible gastat al nou MTI\nLa CN Ascó completa la primera campanya de càrrega de combustible gastat al nou MTI\nAscó, 27 de maig de 2013-. La central nuclear Ascó ha completat la primera campanya de càrrega i trasllat de contenidors amb combustible gastat de la unitat 1 al Magatzem Temporal Individualitzat (MTI) de la instal·lació. Aquesta maniobra ha consistit en la càrrega, trasllat des de la piscina de combustible i col·locació al MTI de dos contenidors amb capacitat per 32 elements irradiats cadascun.\nLa posada en marxa del MTI permet a la central ampliar la seva capacitat d’emmagatzematge de combustible gastat. En aquest cas el combustible s’emmagatzema en sec, en una atmosfera de gas inert, en contenidors llicenciats per aquest propòsit. L’ús d’aquest tipus d’instal·lacions, que funcionen com una solució transitòria en el cicle del combustible nuclear, està àmpliament estès als països que tenen centrals nuclears. De fet, el de CN Ascó serà el tercer MTI posat en servei a Espanya després del de la CN Trillo i el de la central José Cabrera (Zorita), actualment en desmantellament.\nEl MTI de CN Ascó disposa d’un espai útil aproximat de 20.000 m2. Està format per dues lloses sísmiques sobre les quals es poden dipositar fins a 32 mòduls d’emmagatzematge. Cada mòdul albergarà un màxim de 32 elements. Aquestes lloses són estructures de formigó armat, dissenyades a prova de sismes, amb unes dimensions nominals de 40,23 x 19,97 metres i 61 centímetres d’espessor on se situaran els mòduls d’emmagatzematge de combustible gastat.\nEl sistema d’emmagatzematge de combustible irradiat, el Hi-Storm 100, va ser triat per l’Empresa Nacional de Residus Radioactius (ENRESA) prenent com a referència un sistema llicenciat per la NRC (Nuclear Regulatory Comission, organisme regulador dels Estats Units). Aquest sistema es fa servir en nombroses instal·lacions nord-americanes i ha estat llicenciat a Espanya pel CSN per a la seva utilització a CN Ascó. Aquest mateix sistema es va implantar anteriorment a la central José Cabrera, adaptat al combustible i característiques d’aquesta central.\nEl Hi-Storm 100 està format per tres elements: la càpsula metàl·lica en la qual s’allotgen els 32 elements de combustible (MPC); el contenidor de transferència (Hi-Trac), que s’utilitza per a la càrrega i trasllat de la MPC des de la piscina fins al mòdul d’emmagatzematge; i el propi mòdul d’emmagatzematge, el Hi-Storm, que és la part externa i proporciona una barrera estructural i radiològica per a la MPC durant el seu emmagatzematge al MTI.\nEl MTI disposa d’una fossa de transferència, dissenyada per a resistir sismes, amb dimensions de 5 x 5 metres. La seva funció és servir de mitjà per a la futura transferència de la MPC del mòdul d’emmagatzematge Hi-Storm a un contenidor de transport, quan es vagi a transportar aquest combustible fora de l’emplaçament, per exemple al Magatzem Temporal Centralitzat (MTC).\nDonat que la normativa vigent estableix que la gestió dels residus radioactius i el combustible gastat a Espanya és responsabilitat d’ENRESA, el disseny i la construcció del MTI de CN Ascó s’ha realitzat mitjançant un acord tècnic-econòmic entre ANAV i aquesta empresa.\nDe la piscina al MTI\nLa transferència d’elements combustibles irradiats des de la piscina de combustible fins el MTI és un treball complex que requereix una bona planificació i entrenament. D’aquesta manera, amb anterioritat al trasllat dels dos contenidors ja dipositats al MTI, s’ha realitzat tot un procés de selecció i classificació dels elements a transferir, així com una important tasca de formació i entrenament.\nManiobres prèvies en el Hi-Storm\nUn cop caracteritzats individualment els elements combustibles, s’estableix un mapa de càrrega amb la disposició de cada un d’ells dins del contenidor i la seva futura ubicació al MTI.\nJa seleccionats els elements a transferir, aquests es carreguen a l’edifici de combustible. Per començar l’operació, la capsula metàl·lica (MPC) buida s’introdueix a l’interior del contenidor de transferència (Hi-Trac), i seguidament s’introdueixen en una zona especial de la piscina de combustible, on té lloc la càrrega de cada element combustible, d’acord amb el mapa de càrrega definit.\nA continuació, s’extreu el conjunt de la piscina i es procedeix a la soldadura de la tapa de la capsula metàl·lica i al procés de secat i emplenat amb gas heli per assegurar una transferència de calor adequada durant l’emmagatzematge, proporcionant un atmosfera inert que garanteix la integritat del combustible a llarg termini.\nPosteriorment, a la zona de preparació assignada a l’interior de l’edifici de combustible, es transfereix la càpsula MPC a l’interior del mòdul d’emmagatzematge Hi-Storm que es trasllada al MTI amb un vehicle eruga de grans dimensions. Per això, s’ha habilitat un vial de característiques especials des dels edificis de combustibles dels grups I i II fins al Magatzem Temporal Individualitzat.\nUn gran treball en equip\nLa posada en servei del MTI de CN Ascó suposa la culminació d’un projecte en el que destaca la importància del treball en equip, tant entre empreses (ANAV, ENRESA i empreses col·laboradores), com entre diverses unitats organitzatives de la pròpia central nuclear.\nLa càrrega d’aquests dos primers contenidors ha coincidit temporalment amb els treballs corresponents a la 21a Recàrrega de Combustible de CN Ascó II, factor que ha implicat una important tasca de planificació i coordinació a tots els nivells. En aquest sentit, el director de la central, Manel Campoy, considera que “hem de posar en valor l’èxit aconseguit en dos projectes que hem afrontat simultàniament i atribuir-ho al gran esforç de planificació i treball en equip realitzat per tots, a més del compromís professional de les persones involucrades”.


L’Alternativa 2019 | Convocatòria: 7è Mentoring Projects\nConvocatòria: 7è Mentoring Projects\nMentoring Projects és la trobada que l’Alternativa Professionals organitza des de 2013 amb l’objectiu d’impulsar la creació, la producció i la distribució d’obres audiovisuals en desenvolupament.\nMentoring Projects se celebra en el marc del Festival de Cinema Independent de Barcelona, l’Alternativa, per aprofitar la potencialitat del festival com a plataforma per donar visibilitat al cinema independent. En aquesta 26a edició, el festival tindrà lloc de l’11 al 17 de novembre de 2019.\nA cada projecte seleccionat en la convocatòria s’assignarà un professional escollit específicament per poder resoldre les necessitats de l’autor/a, productor/a o distribuïdor/a que l’hagi presentat.\nTenint en compte les característiques de cada projecte, l’organització concertarà les sessions amb experts segons els seus criteris i possibilitats. Alguns d’aquests treballs escollits per al Mentoring Projects podran ser seleccionats per a participar en tallers i laboratoris, i d’altres optaran a diferents recompenses.\nS’accepten projectes en fase d’escriptura, preproducció, producció o postproducció. Durant el procés de selecció es requerirà ampliar la informació sobre els projectes.\nAmb el suport de Catalan Films & TV.\nMentoring Projects tindrà lloc al CCCB (Centre de Cultura Contemporània de Barcelona) entre l’11 i el 15 de novembre de 2019.\nLa convocatòria estarà oberta fins al 27 de juny de 2019. Convocatòria tancada.\nLa taxa d’inscripció de cada projecte és de 10 €.\nL’empresa de postproducció i efectes digitals Antaviana Films, amb l’objectiu d’impulsar el desenvolupament de projectes innovadors i ampliar les possibilitats per al sector audiovisual, atorga el premi al projecte més original i viable de tots els seleccionats en la 7a edició del Mentoring Projects de l'Alternativa Professionals. El Premi Antaviana consisteix en la masterització digital DCP de l’obra premiada, amb un valor econòmic estimat de 2.500 €.\nL’empresa Kinolux/Cinelux de serveis de lloguer d’il·luminació cinematogràfica professional atorgarà el premi al projecte amb la millor fotografia o disseny en la presentació del dossier o el teaser, entre els projectes seleccionats per participar en la 67a edició del Mentoring Projects.\nAquest premi consisteix material d’il·luminació de cinema digital per valor de 1.000 €, disponible en el moment del rodatge per a l’obra seleccionada i dins del termini d’un any des de la concessió del premi.\nTaller de desenvolupament de projectes amb Pau Subirós\nD’entre les obres seleccionades per al 7è Mentoring Projects, l’Alternativa Profesionales escollirà 4 projectes. Els/les directors/es i productors/es d’aquests treballs participaran en un taller de desenvolupament amb Pau Subirós, productor, guionista i director de la companya productora El Kinògraf. En acabar el laboratori, aquests projectes es presentaran a productors/es, distribuidors/es i/o exhibidors/es.\nL’Alternativa Professionals, en col·laboració amb el REC, Festival Internacional de Cinema de Tarragona, escollirà un dels projectes seleccionats en fase de postproducció perquè participi en el Primer Test. La secció Primer Test ofereix un espai per a projectes nacionals en fase de postproducció que vulguin rebre l’assesorament d’agents audiovisuals internacionals. L’objectiu és afavorir l’entrada al mercat internacional de les obres participants.\nPrograma Pitching Acció Curts de Dones Visuals\nAquest any, entre les activitats de l’Alternativa Professionals tornem a organitzar la sessió de Pitching Acció Curts de Dones Visuals, per a la qual s’escollirà un projecte de curtmetratge dirigit per una dona. El projecte en qüestió participarà al programa d’entrenament, pitching i sessions one-to-one que Dones Visuals porta a terme amb l’objectiu de crear vincles entre directores i productors/es, a fi de promoure el desenvolupament dels seus projectes.\nFormació i Pitching Forum del GAC\nSe seleccionarà un projecte de llargmetratge perquè rebi formació sobre com fer un bon pitch per participar al VI Pitching Forum del GAC, Guionistes Associats de Catalunya, que se celebrarà en el marc de l’Alternativa Profesionales. Aquesta presentació vol establir un vincle directe entre els actors de l’audiovisual, per tal de facilitar el posicionament, el desenvolupament i la producció de projectes.\nEls representants dels projectes seleccionats per al Mentoring Projects (productor/a i director/a) rebran una acreditació professional que els proporcionarà accés a totes les activitats de l’Alternativa Professionals i projeccions i a la videoteca (Secció Oficial, Panorama i Hall).\nPel·lícules que van ser seleccionades per al Mentoring Projects en convocatòries anteriors i s’han estrenat o estan pendents d’estrena:\nAl otro lado del muroPau Ortiz Rosell\nCasamance. La banda sonora de un viajePaloma Zapata\nClasse ValentaVíctor Alonso Berble\nCon el vientoMeritxell Colell\nEl festival de la mentiraSilvía Subirós\nEstiu 1993Carla Simón\nIdrissa, crònica d’una mort qualsevolXapo Ortega, Xavier Artigas\nJudasJuan Carlos Carrano, Raúl Capdevila, Raúl Egüés, Alejandra Vera\nLa ChanaLucija Stojevic\nLes distànciesElena Trapé\nLetters to Paul MorriseyArmand Rovira\nLluc Sky WalkerJaume Fargas\nNo t’aturisAïda Torrent\nNo todo es vigiliaHermes Paralluelo\nTchindasPablo García, Marc Serena\nTrinta LumesDiana Toucedo\nViaje al cuarto de una madreCelia Rico\nYes we fuckAntonio Centen, Raúl de la Morena\nPromoure oportunitats de creació, producció i distribució per al cinema emergent.\nImpulsar el desenvolupament de projectes audiovisuals innovadors a través de la trobada amb professionals.\nAmpliar les oportunitats de negoci internacionals per al sector audiovisual independent català.\nLa inscripció del projecte en aquesta convocatòria implica l’acceptació de les següents bases i condicions de participació:\nEl projecte s’ha de presentar amb les característiques que s’indiquen en l’apartat com inscriure un projecte.\nEls projectes es podran presentar en català, castellà, anglès o francès. Tanmateix, es requerirà a cada projecte seleccionat una posterior ampliació redactada en anglès, que serà la llengua comuna dels experts.\nPer participar en la trobada caldrà pagar 10 €, en concepte de taxes d’inscripció que no es retornaran en cap cas.\nSi el projecte és seleccionat, serà necessària la presència del director/a o productor/a del projecte durant la trobada. La inscripció comporta l’acceptació de l’ús de la imatge dels participants en la trobada per a usos promocionals.\nEs facilitaran dues acreditacions professionals per cada projecte.\nEl festival sol·licitarà a les productores dels projectes seleccionats que, una vegada finalitzada la producció, incloguin en els seus crèdits el logo de participació a Mentoring Projects 2019 en totes les còpies que se’n facin. Els crèdits també hauran de reflectir els premis o programes als quals hagin participat en el cas que seʼls haguessin atorgat.\nEl número de projectes que es poden presentar és il·limitat.\nLes fonts de finançament previstes i/o confirmades.\nLa trajectòria professional del director/a i/o productor/a.\nIdiomes en què es pugui comunicar el director/a i/o productor/a.\nEl tipus de relació que l’obra tingui amb Catalunya.\nCom inscriure un projecte\nCal que emplenis el formulari. Pots fer-ho en català, en castellà, en francès o en anglès, però has de tenir en compte que, si seleccionem el teu projecte, et demanarem la informació en anglès.\nSi disposes d’imatges o d’un dossier en qualsevol de les llengües esmentades anteriorment, inclou un enllaç al formulari o envia el material a mentoring.alternativa@gmail.com. No s’acceptaran arxius de més de 10 MB.\nDel 29 d’abril al 27 de juny de 2019\nPatricia Sánchez: mentoring.alternativa@gmail.com


La Crida Nacional serà una fundació de suport al partit de Puigdemont\nPuigdemont al primer acte de la Crida Nacional (EP)\nAixí ho ha decidit el 96% dels que han participat en una consulta de la plataforma\nper Redacció Barcelona. 19 de juliol de 2020 12:44\nLa Crida passarà de ser una associació a una fundació. Així ho han avalat els associats a la consulta telemàtica que es va tancar dissabte a la nit. Les bases de l'organització que lidera Jordi Sànchez han donat llum verda a la proposta amb un 95,7% dels vots. Amb un 40% de participació, la pregunta ha rebut 7694 vots a favor i 207 en contra. La Crida es convertirà en una fundació a partir del setembre per donar suport al nou partit que constituirà l'expresident Carles Puigdemont -impulsor de la Crida. L'associació de Sànchez celebrarà una assemblea general al setembre per implementar els resultats de la consulta, tal com també han avalat les bases amb un 95,6% de vots.\nLa Crida va consultar els seus associats entre dijous i dissabte sobre el futur de l'organització, en dues preguntes de resposta 'sí' o 'no'. La direcció de la Crida ha defensat el 'sí' a aquestes dues preguntes:\n1- Estàs d'acord amb la dissolució de la Crida i la seva transformació en Fundació de suport al nou partit, perquè tot el seu capital polític i humà s'integrin al nou projecte que lidera el president Carles Puigdemont amb l'objectiu de reforçar-lo?\n2- Estàs d'acord que el govern de la Crida convoqui una Assemblea General la primera quinzena de setembre per debatre el resultat de la consulta i implementar la decisió majoritària dels socis?\nEls resultats de la consulta arriben enmig de les negociacions entre PDeCAT, la pròpia Crida i JxCat. El Partit Demòcrata manté obertes les converses i insisteix en no dissoldre's dins la nova formació de Puigdemont. El president del PDeCAT, David Bonvehí, exigeix que es respecti el "model ideològic" del partit, i proposa una coalició electoral. L'entorn de JxCat i la Crida rebutgen aquesta via i estan decidits en crear un partit nou -JxCat ja difon la marca 'Junts'-, i demana als interessats que s'hi adhereixin a títol personal.\nEl PDeCAT adverteix que està "preparat" per presentar-se en solitari a les eleccions. El seu portaveu, Marc Solsona, va explicar dissabte en una entrevista a l'ACN que el partit té una "borsa d'associats" per si cal fer aquest pas. Al seu torn, Sànchez ja ha deixat clar que el nou partit prescindirà dels drets electorals del Partit Demòcrata. Les negociacions, doncs, continuen encallades, i diverses fonts afirmen que s'allargaran durant l'agost.\nL'assemblea telemàtica constituent del partit de Puigdemont començarà el 25 de juliol i s'allargarà fins l'octubre. La direcció de la Crida ha anunciat als seus associats que ja no se'ls farà cap càrrec, i que se'ls convida a inscriure's a Junts.cat.


REPORTATGE. Pere Ballarí: un Mundial sobre rodes - Diari de Sant Adrià\nREPORTATGE. Pere Ballarí: un Mundial sobre rodes\nAquesta història de patins va més enllà de qualsevol patinador que podríeu trobar un matí de diumenge al riu Besòs. És més, el riu ni apareix.\nPere Ballarí, veí de El Besòs, practica ‘roller derby’, un esport molt minoritari a l’Estat espanyol i que pràcticament ningú coneix. Als Estats Units ja fa temps que juguen les dones, elles en són les precursores. De procedència ‘yankee’, aquesta motivació esportiva no té cap repercussió econòmica en els seus fidels, de fet, qui es llença a rodar ho realitza per ‘hobby’, ja que no existeix cap equip professional al món i en l’àmbit nacional comporta una constant despesa en patins, material, desplaçaments i allotjament.\n“El ‘roller derby’ és un esport d’equip amb cinc jugadors, quatre que fan de bloquejadors i el cinquè que fa de jammer (atacant) i es practica a una pista ovalada. A més a més, set àrbitres regulen el joc”, ens descriu Ballarí.\nEl Barcelona Rocknrollaz Roller Derby és el seu equip i actualment estan en tràmit de ser el primer club masculí de Catalunya. El pati d’una escola de El Clot n’és la instal·lació que els hi permet entrenar. La manca d’equips i la mínima repercussió mediàtica, però, no els hi permet competir, ja que els equips es troben molt dividits autonòmicament (Catalunya, Madrid, Illes Canàries o Euskadi). Cada X temps, es realitza una concentració per jugar. “És un esport autogestionat, el mateix equip s’encarrega de les seves despeses i organitza qualsevol esdeveniment. Intentem mantenir un vincle amb les federacions per poder trobar espais per poder competir. La majoria de tornejos són a títol de cada equip”, afegeix Ballarí. A diferència de la majoria d’esports, el ‘roller derby’ és un esport més aviat ‘veterà’. Així com al futbol, al bàsquet o a l’handbol és habitual retirar-se a partir dels 30 anys, el ‘derby’ es practica quan els patinadors superen la tercera dècada de vida.\nBarcelona, seu del Mundial\nEl repte a curt termini de Pere Barallí és la disputa del Campionat del Món Masculí que es disputarà a Barcelona en poc menys de dues setmanes. La capital catalana va ser l’escollida pel David Pàmies, Director de l’equip organitzador, pel seu atractiu turístic, cultural i esportiu per organitzar el campionat masculí.\nL’adrianenc n’és un dels integrants de la selecció espanyola, el ‘Team Spain’. Fa dos anys, Ballarí ja va participar amb el combinat nacional a la cita mundialista de Calgary (Canadà). “L’objectiu del Mundial és donar a conèixer aquest esport i que cada vegada s’aficioni més gent. Considerem que els valors del ‘roller derby’ ajuden als nanos”, transmet Ballarí.\nLes pistes de l’INEF seran la seu d’aquest esdeveniment internacional, amb Estats Units, Anglaterra, Argentina o el Canadà com a grans aspirants al títol. Els organitzadors ja han aglutinat més de 70 voluntaris i han venut 300 entrades. D’altra banda, els malalts del ‘roller derby’ d’arreu del món també tindran l’opció de gaudir dels partits a través de la plataforma digital que oferirà l’organització per veure rodar la seva selecció i el seu país via ‘streaming’.\nSigui quina sigui la classificació final del combinat nacional, els aficionats del ‘roller derby’ ja han assolit la fita més complexa, que la seva afició sigui mediatitzada i aplegui més fidels.\nArticle anteriorPlanegen pintar grafitis també als sostres sota el pont de l’autopista\nArticle següentEl pla per edificar a les Tres Xemeneies admet que hi ha solars contaminats


Val a dir que el fet d’instal·lar-se ma mare professionalment al poble veí obria tot un seguit de novetats per a mi: canvi de col·legi -vaig començar a Biar el curs 1991-92-, nous amics, nous companys i companyes, nous carrers i racons per descobrir, nou professorat i, en definitiva, nou poble. Si bé és cert que, tot i la distància d’a penes set quilòmetres, a la Canyà i Biar els separa més que això: són pobles molt diferents, no sols pel tamany o la població, sinó en altres aspectes, tot i que pense que, més enllà d’estes diferències, hi ha molt per descobrir i molt per connectar entre els dos.\nCom dic, tinc la doble realitat entre un poble i l’altre, i he de confessar que més d’una volta m’he trobat amb persones a qui pregunte si han de vindre a les festes del poble o a Reis, tot i que la resposta ha sigut habitualment la mateixa que em trobe quan a la Canyà parle sobre les festes de Sant Antoni o les festes de maig, és a dir, un desinterés per allò que ofereix el poble del costat -com es titulava aquell famós programa de Canal 9-, i és que entre tots dos pobles no sabem ben bé apreciar el que tenim al costat... ja se sol dir que preferim buscar fora allò que tenim de bo a casa.\nDes de Biar, el nostre poble acostuma a veure’s com un municipi menut on mai no hi passa res, sense massa interés ni coses a oferir, però no podem deixar guiar-nos per les aparences ja que, com sabem, som un gran poble, fet confirmat pel nostre Acte Sacramental dels Reis Mags, que ens enorgulleix generació rere generació perquè és la representació d’estes característiques més antiga de l’Estat espanyol, amb més de 250 anys d’història. D’altra banda, tenim les festes de juliol, úniques i peculiars en la comarca, amenitzades per la banda de música, plena de joventut i talent com ens mostren els certàmens que guanyen, o l’oli de la Cooperativa Sant Cristòfol, fruit dels camps del nostre poble, així com la històrica cooperativa de vi Ntra. Senyora del Carme.\nSi ens fixem en la nostra història i el nostre entorn, hi trobarem finques, com la Casa Tormo, on generacions de canyudes i canyuts han treballat la terra, i encara hui trobem com s’hi elabora el vi ecològic per a l’autoconsum, una delícia que els amics dels propietaris podem tastar. Quant als esports, tenim els xiquets de l’equip de futbol sala, un equip al qual comencen a incorporar-se les xiquetes també, i que, a pesar de ser un poble tan menut, no els falten els èxits.\nAixí mateix, entre els nostres veïns i veïnes comptem amb filòlegs i amb algun escriptor, amb una catedràtica de física en la rama d’òptica, amb un directiu executiu del J.P. Morgan, un dels bancs més importants d’Anglaterra, amb joves talentosos per a la pintura i l’art, o amb una important cirurgiana i un destacat cirurgià, entre d’ altres... Tot un cúmul d’experiències que he pogut constatar a través d’algunes de les entrevistes per a La Canyada Digital. La gent jove del poble es prepara a les universitats i també fent Erasmus a Europa, però sempre posen tornar al poble i fer la vida ací com un dels seus objectius prioritaris, o ho donen com a resposta quan se’ls pregunta on es veuen d’ací a deu anys.\nSi travessem el riu i ens fixem en la veïna localitat de Biar, el trobarem majestuós dalt de la vall, amb l’imponent castell, el campanar i la seua forma tan característica. No puc oblidar com parlava el meu iaio Eusebio sobre Biar, sempre amb respecte i devoció, magnificant-lo, perquè ell hi tenia molts i bons amics, i anava a tocar la música amb la banda de la Canyada. I què dir de Biar? Els carrers són testimonis del pas del temps, de segles que n’han forjat el casc històric i les tradicions com a poble que se’n sent orgullós: la festa de Sant Antoni, que s’ha conservat a Biar i es porta fent des de fa dos segles, és la més antiga del País Valencià que es conserva. I encara n’hi ha moltes més, com per exemple la de Sant Blai, Sant Ramon, Sant Roc, la festeta de setembre o la del còlera, la Mare de Déu dels Dolors, Els Maios, o Els Balls del Jesús, que recentment s’han recuperat des de la Regidoria de Cultura, Patrimoni i Tradicions... sense deixar de banda les festes de Moros i Cristians, que se celebren del 10 al 13 de maig en un esclat de pólvora, germanor i alegria, i que fonen el Biar més jove i festiu amb el Biar més tradicional.\nEn definitiva, pense que tots dos municipis tenen molt a descobrir i molt a aprendre l’un de l’altre, perquè, en la meua opinió, la intensitat del dia a dia fa que no apreciem prou o passem per alt allò que no coneixem i tenim ben a prop.


Webinar El valor de la intel·ligència artificial per a les entitats asseguradores - Col·legi d´Actuaris de Catalunya\nWebinar El valor de la intel·ligència artificial per a les entitats asseguradores\n19/07/2021 Published by: Rosa Maria Felipe 0\nEl 14 de juliol de 2021 es va dur a terme la conferència “El valor de la intel·ligència artificial per a les entitats asseguradores”, organitzada pel Col·legi d’Actuaris de Catalunya (CAC), amb la col·laboració de la companyia d’assegurances DAS .\nLa conferència va estar a càrrec d’Aitor Cruz, Director d’Oferta a Clients de DAS i de Luis Cuervo, Actuari, i Director de Negoci Corporatiu de DAS.\nEls Srs. Cruz i Cuervo van comentar que els especialistes en Intel·ligència Artificial (IA) consideren que una màquina és “intel·ligent” si és capaç de comunicar-se de manera “lògica” amb un ésser humà durant més de 5 minuts. En la seva opinió, molts dels centre d’atenció telefònica basats en IA encara no han aconseguit aquesta fita, tot i que cada dia estan més a prop d’ella.\nVan comentar que els projectes basats en el desenvolupament de la IA estan captant una gran quantitat d’inversions a tot el món i que la facturació de les empreses de programari basat en IA creixen també de forma exponencial.\nVan explicar que les entitats asseguradores també estan incorporant de forma creixent la IA en la cadena de valor dels seus processos: desenvolupament de productes, màrqueting, distribució, subscripció, pricing, gestió de sinistres, prevenció del frau, reserving, etc.\nLa IA necessita eines i models que permetin treballar amb grans quantitats de dades i extreure conclusions de valor. Van destacar el valor de l’actuari, que ha d’anar més enllà de la creació de models i ha de ser capaç d’interpretar les dades i donar-los un valor econòmic.\nEn la seva opinió, la IA està a l’abast de la majoria de les entitats, no només de les més grans, ja que hi ha una gran oferta de proveïdors i d’empreses insurtech que ofereixen molts serveis d’IA a preus realment interessants. En la seva opinió, les entitats asseguradores han de començar com més aviat millor a utilitzar la IA en els seus processos, investigar sense por i posar en pràctica els seus models, aprenent dels errors.\nFinalment van explicar la seva experiència en la creació d’un model basat en IA per a la contractació d’assegurances d’impagament de lloguers, per al que van utilitzar més de 100 variables, de què han aconseguit molt bons resultats, destacant la facilitat de contractació i els algoritmes de selecció de riscos, que han permès reduir notablement la sinistralitat.\nLa formació dels actuaris és una de les funcions principals de CAC, a la qual destina importants esforços. En els últims 5 anys, el CAC ha dut a terme 99 activitats de formació en què han participat més de 3.500 persones.


Quan s'indica "marques de la CCMA" al plec de condicions, es refereix als canals inclosos a la CCMA o a altres marques? Mateix cas amb "perfils d'artistes", es refereix als perfils d'aquests artistes als canals de distribució digital o també s'inclou xarxes socials? Es té previsió de quantes referències o llançaments es generen a l'any?\n01/07/2019 15:20h Publicació acreditada pel Consorci Administració Oberta de Catalunya\nResposta: Efectivament, quan es parla de marques de la CCMA es fa referència tant als canals propis de la CCMA com a les marques de programes concrets de les diverses graelles. Els perfils d'artistes fan referència únicament als perfils de canals de distribució digital. No s'inclouen els perfils de xarxes socials. No tenim una xifra concreta de llançaments anuals. Malauradament, no tenim un històric prou fiable com a referència i, de cara a futur, depenem de les possibilitats que ens ofereixi tant el catàleg existent com la programació que hi hagi en graelles.


Paranoies RiKanna: Pingüins, metro, pomes: Mawaru Penguindrum\nHola! Aquí ressenya d'anime. La veritat és que no esperava veure aquest anime. Ara, estic més per les visual novel i els llibres (dintre de poc podré començar a llegir umineko *o *). Però sigui destí (si has vist l'anime, unme xdd) o casualitat he acabat de veure'l així que aquí us deixo la meva ressenya:\nTítol: Mawaru Penguindrum\nSignificat del títol: Al voltant del Penguindrum\nAutor: Dirigida per Kunihiko Ikuhara\nCuriositat: No recordo en que capítol, cap al principi de la serie, la Ringo té sota el diari una death note, si heu vist les dues series entendreu la parodia.\nEnllaços d'interés: http://ninteenpointzerofour.wordpress.com/2011/07/11/spinning-penguin-drum-novel-prologue/#comments (web de traducció de la novel·la de Mawaru Penguindrum al anglès O.O)\nT'agradarà si: t'encanten les metàfores, simbolismes en un anime tot i que això pugui produir que et perdis bastant en el que està passant, t'agraden les histories dramàtiques i t'agrada treure ensenyances moralistes de tot el que veus.\nNi ho intentis si..: tens un odi especial cap als pingüins, odies els simbolismes de qualsevol tipus, necessites histories clares i entenedores o que almenys en algun punt et donin una explicació per a tot el que ha passat.\nTres germans: la Himari, en Shouma i en Kanba. La primera, pateix una malaltia incurable que li causa la mort. O això semblava en un primer moment, ja que és salvada per un estrany barret amb forma de cap de pingüí. Tot i així, aquest barret, demanarà a canvi que els dos germans busquin una cosa anomenada Penguindrum per a que la vida de la Himari no acabi\nSentiments contradictoris és el que sento en aquest moment. És a dir, aquest anime ha tingut la gran virtut d'enganxar-me completament. Vaig mirar el primer capítol sense esperar grans coses, només fer-me una idea de quin tipus d'anime era. Però m'intrigava el que li pogués passar a la Himari i la vaig continuar mirant. L'argument mai es tornava repetitiu, explicava les histories dels varis personatges que formen la serie entrellaçant-se i no perdia l'interès. Tot i així, com podreu entendre per la meva afirmació de sentiments contradictoris també hi ha part negativa: el final.\nMentre veia la serie, estava esperant tota l'estona alguna cosa espectacular, èpic, alguna cosa que em marqués de per vida (exagerant...). I només m'he trobat amb un final pobre en un intent fracasat de ser emotiu.\nEs cert, es moren dos dels personatges protagonistes. Crec que almenys hauria d'haver-me emocionat una mica i m'he quedat una mica freda. Les metàfores ben portades poden fer que l'espectador s'emocioni el doble al veure una escena amb un nivell de drama normal, però també tenen un risc, i és que l'espectador no acabi d'entendre el missatge al que es vol arribar o que l'hagués agradat una mica més de claredat.\nUn altre problema del desenllaç, són els nens del final. És a dir, que ningú els recordi al final estava bé, però els dos nens del final (que si us adoneu podrien ser els mateixos del principi) m'han recordat una mica a AIR (si heu vist la serie sabreu de que us parlo) i tot i que aquesta última em va agradar (i costa més d'entendre que Mawaru, tot sigui dit de pas) no lis veig el sentit en la serie que estic comentant ara. Reencarnacions també?Nens que no tenen res a veure amb res? Destí? Ganes de molestar a l'espectador? No se, però a mi personalment em sobren els nens i molt.\nEls personatges crec que són el punt més fort d'aquest anime. No només la seva personalitat, sinó els sentiments que porten i les seves histories, així com he dit abans s'entrellacen pel destí. I múltiples relacions es poden traçar entre secundaris i principals. De fet, algunes histories como la del metge i la de la Yuri podrien ser el millor del anime (tot i que les dues s'assemblin molt entre elles i gairebé siguin el mateix). Podria acabar aquí amb els personatges, però haig de comentar una cosa més:\nLa parella Ringo X Shouma. Crec que tot i que l'anime em tingués enganxada i obligant-me a mirar als altres personatges amb interès, he estat bastant pendent d'aquests dos. M'agrada com és tractat l'amor aquí, però el final me l'ha tornat espatllat. En Shouma li diu que l'estima i desapareix. Almenys li diu que la vol, però no se li dóna la importància que té. Probablement, el problema es la rapidesa amb la que és tracta l'assumpte el que ha fet que no m'emocionés. I mira que estic segura que una escena d'aquest tipus podria portar a les llàgrimes. Per això em dóna ràbia que m'hagi deixat tan FREDA.\nEn aspectes gràfics també hi ha molt que parlar. Les imatges són un punt important en aquest anime: pingüins (no pretenguis saber el significat d'aquests), pomes, el metro, els ossos negres i blancs, els anuncis del metro... Les imatges són pur simbolisme, per tant no pretenguis entendre-ho tot, però no et quedis només amb el que se't diu ja que entendràs menys del poc que puguis entendre.\nLa música també és bona, aquesta vegada no m'he obsessionat en els instrumentals però en els que m'he fixat una mica els he considerat bons. És a dir que crec que si em posés a escoltar un playlist en el youtube de la seva ost és possible que se m'enganxessin molt. Tot i així, el que si se m'han enganxat són els openings que ara us deixaré i la innert song de les “survival strategy”. Comentar també que té una gran quantitat d'endings però com sempre jo no m'he fixat en aquests.\nEn resum, una serie amb aspectes positius per totes bandes de la qual esperava massa i al final m'ha decebut molt. Això si, si t'agraden les arc words (o vulgarment dites frases o oracions que es repeteixen moltes vegades en una serie/llibre.. fent que l'espectador de la història se les aprengui per avorriment) aquesta es la teva serie. Com: “vosaltres qui no aspireu a res trobeu el Penguindrum”, Survival Strategy!, Let's Destiny, la paraula destí en si (unme unme unme...), Vinga, compartim la fruita del destí...\nTambé trobaràs opinions sobre el destí per exemple la primera frase de la serie repetida posteriorment: “Odio la paraula destí. Naixements, trobades i comiats, l'èxit i el fracàs la fortuna i la desgràcia en la vida... si tot està escrit ja en la pedra del destí, llavors perquè hem nascut?” altres opinions les trobareu aquí en anglès (us animo a practicar-lo, sinó ja sabeu, google traductor però no es tan difícil).http://ninteenpointzerofour.wordpress.com/2011/10/10/penguin-13/\nEl millor: bons aspectes gràfics, personatges..\nEl pitjor: el final és molt decebedor.\nL'he gaudit un....: 3/5\nPD: perquè m'ha sortit tan llarga la ressenya? *suspir*\nPublicado por RiKanna en 10:50\nEtiquetas: anime, mawarupenguindrum, opinió